open-index/open-wikipedia-markdown huggingface dataset:
মেহের আফরোজ চুমকি

**বেগম মেহের আফরোজ চুমকি** (জন্ম: ১ নভেম্বর ১৯৫৯) বাংলাদেশের একজন নারী রাজনীতিবিদ, সাবেক সংসদ সদস্য এবং মহিলা ও শিশু-বিষয়ক মন্ত্রণালয়ের সাবেক প্রতিমন্ত্রী।

## প্রারম্ভিক জীবন
চুমকি ১৯৫৯ সালের ১ নভেম্বর ঢাকায় জন্মগ্রহণ করেন। তার পিতা ময়েজ উদ্দিন ও মাতা বিলকিস। ময়েজ উদ্দিনের পাঁচ কন্যা ও এক পুত্র সন্তানের মধ্যে তিনি দ্বিতীয়। চুমকি ঢাকা বিশ্ববিদ্যালয় থেকে উদ্ভিদ বিজ্ঞানে স্নাতক ও স্নাতকোত্তর ডিগ্রি লাভ করেন।

## রাজনৈতিক জীবন
বেগম মেহের আফরোজ চুমকি বাংলাদেশ মহিলা আওয়ামীলীগের বর্তমান সভাপতি হিসেবে দ্বায়িত্ব পালন করছেন ও সাবেক বাংলাদেশ আওয়ামী লীগের কেন্দ্রীয় কমিটির মহিলা বিষয়ক সম্পাদক হিসেবে দায়িত্ব পালন করেছেন। তিনি কেন্দ্রীয় উপ-কমিটির সহকারী সম্পাদকের দায়িত্ব পালনসহ গাজীপুর জেলা আওয়ামী লীগের সদস্য ও কালীগঞ্জ উপজেলা আওয়ামীলীগের সভাপতি হিসেবেও দায়িত্ব পালন করেছেন। ১৯৯৬-২০০১ সালে তিনি প্রথমে গাজীপুরের সংরক্ষিত মহিলা আসন থেকে এবং পরবর্তীতে গাজীপুর-৫ আসন থেকে ২০০৯-২০১৩ এবং ২০১৪ সালের সংসদ নির্বাচনে সরাসরি ভোটে সংসদ সদস্য নির্বাচিত হন। ২০১৮ সালে তিনি গাজীপুর-৫ আসন থেকে সংসদ সদস্য নির্বাচিত হয়েছেন।২০২৪ সালে দ্বাদশ জাতীয় সংসদে সংরক্ষিত মহিলা আসনে আওয়ামী লীগের মনোনয়নে সংসদ সদস্য নির্বাচিত হয়েছেন। তিনি ২০১৩ সালে থেকে পরবর্তী তিন বছরের জন্য কমনওয়েলথভুক্ত দেশগুলোর নারী মন্ত্রীদের চেয়ারম্যান-এর দায়িত্বও পালন করেছেন। তিনি ২০২২ সালের ডিসেম্বরে বাংলাদেশ মহিলা আওয়ামী লীগের ষষ্ঠ জাতীয় সম্মেলনে সংগঠনটির সভাপতি হিসেবে নির্বাচিত হয়েছেন।

তিনি একাদশ জাতীয় সংসদে মহিলা ও শিশু বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি হিসেবে দায়িত্ব পালন করেছেন। তিনি বাংলাদেশ আওয়ামী লীগের মহিলা বিষয়ক সম্পাদকের দায়িত্বও সফলভাবে পালন করেছেন। তিনি গাজীপুর-০৫ (কালিগঞ্জ) আসনের সাবেক সফল সংসদ সদস্য ও দ্বাদশ জাতীয় সংসদের সংরক্ষিত মহিলা আসনে আওয়ামী লীগের মনোনয়নে নির্বাচিত একজন সংসদ সদস্য। এই নিয়ে তিনি ৫ম বারের মতো সংসদ সদস্য নির্বাচিত হলেন। প্রধানমন্ত্রী ও আওয়ামী লীগ সভাপতি শেখ হাসিনার অত্যন্ত আস্থাভাজন হিসেবে পরিচিত মেহের আফরোজ চুমকী কালিগঞ্জের "শান্তিকন্যা" হিসেবেও খ্যাতি লাভ করেছেন। আওয়ামী রাজনীতিতে তিনি অত্যন্ত ত্যাগী,পরীক্ষিত ও সক্রিয় নেত্রী হিসেবে সর্বজন স্বীকৃত।

তিনি কমনওয়েলথ উইমেন এ্যাফেয়ার্স মিনিস্টারদের চেয়ারম্যান হিসাবে দায়িত্ব পালন করছেন। তিনি বর্তমানে নারী ও শিশু উন্নয়নে জাতীয় কমিটির সদস্য, অল পার্টি পার্লামেন্টারী গ্রুপের চেয়ারম্যান (ওয়াটার, সেনিটেশন ও হাইজিন) এবং জাতীয় এইডস কমিটির সদস্য হিসাবে দায়িত্ব পালন করছেন। তাছাড়া তিনি নবম ও একাদশ পার্লামেন্টের মহিলা ও শিশু বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন। তিনি ফ্যামিলি প্লানিং এসোসিয়েশন অব বাংলাদেশের সভানেত্রী ছিলেন।

## তথ্যসূত্র

## বহিঃসংযোগ
* মন্ত্রণালয়ের ওয়েব সাইটে প্রাপ্ত জীবনী - সংগ্রহের তারিখ: ১০.১০.২০১৩।

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের নারী মন্ত্রী
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:গাজীপুর জেলার ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
ঘূর্ণিঝড় হাইয়ান

স্মরণকালের সবচেয়ে *শক্তিশালী ঘূর্ণিঝড়* বলে পরিগণিত **ঘূর্ণিঝড় হাইয়ান** প্রশান্ত মহাসাগরীয় অঞ্চলে নভেম্বর ২০১৩ সালে সংগঠিত প্রবল ঝড়। এটি ফিলিপাইন অতিক্রম করে ২০১৩ সালের নভেম্বরের ১০ তারিখে ভিয়েতনাম-এর দিকে ধেয়ে যায়।

## তথ্যসূত্র

## বহিঃসংযোগ

* ঘূর্ণিঝড় হাইয়ান সম্পর্কিত তথ্য - জাপানের আবহাওয়া দপ্তর
* গ্রীষ্মমণ্ডলীয় ঘূর্ণিঝড় সম্পর্কিত তথ্য  - ঘূর্ণিঝড় সতর্কীকরণ কেন্দ্র
* ঘূর্ণিঝড় হাইয়ান সম্পর্কিত সাধারণ তথ্য  - ডিজিটাল টাইফুন
* সুপার টাইফুন হাইয়ান - CIMSS ব্লগ হতে
* সচলতার চিত্র - হংকং পর্যবেক্ষণ কেন্দ্র

বিষয়শ্রেণী:টাইফুন
বিষয়শ্রেণী:২০১৩-এ ঘূর্ণিঝড়
গিয়াসউদ্দিন আহমেদ

:

**গিয়াসউদ্দিন আহমেদ** (জন্ম: ১১ আগস্ট১৯৩৩ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের ইতিহাস বিভাগের সিনিয়র লেকচারার, মহসিন হলের হাউস টিউটর, শিক্ষাবিদ ও বুদ্ধিজীবী ছিলেন। তিনি নরসিংদীতে জন্মগ্রহণ করেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন।আল বদর বাহিনীর কমান্ডার আশরাফুজ্জামান খান এ অপহরণে নেতৃত্ব দেয়। তাকে সহযোগিতা করে চৌধুরী মুঈনুদ্দীন নামের এক আল বদর সদস্য।

## জন্ম ও শিক্ষাজীবন
গিয়াসউদ্দিন আহমেদ, পরিবারে বাচ্চুদা নামে পরিচিত ছিলেন। তিনি সেন্ট গ্রেগরী বিদ্যালয় থেকে ১৯৫০ সালে ম্যাট্রিকুলেশন পরীক্ষায় অষ্টম স্থান এবং ১৯৫২ সালে নটরডেম কলেজ থেকে ইন্টারমিডিয়েট পরীক্ষায় দশম স্থান অধিকার করেন। গিয়াসউদ্দিন দাবা, ব্রিজ (তাস), বাস্কেটবল, টেনিস বিভিন্ন খেলায় পারদর্শী ছিলেন। তিনি বিশ্ববিদ্যালয়ে দাবা চ্যাম্পিয়ন এবং এস এম হলের বাস্কেটবল দলের অধিনায়ক ছিলেন।

## কর্মজীবন
গিয়াসউদ্দিন ১৯৫৭ সালে এম এ পরীক্ষায় উত্তীর্ণ হয়ে কিছুদিন জগন্নাথ কলেজে শিক্ষকতা করেন। এরপরে তিনি ১৯৫৮ সালে ঢাকা বিশ্ববিদ্যালয়-এর ইতিহাস বিভাগের লেকচারার হিসেবে যোগ দেন। 

## বুদ্ধিজীবী হত্যার রায়
৩রা নভেম্বর, ২০১৩ সালে, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে গিয়াসউদ্দিন আহমেদ সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।

## চিত্রশালা

## তথ্যসূত্র

## বহিঃসংযোগ

বিষয়শ্রেণী:১৯৩৫-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:বাংলাদেশী শিক্ষাবিদ
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশে খুন হওয়া ব্যক্তি
সিরাজুল হক খান

**সিরাজুল হক খান** (১ জানুয়ারি ১৯২৪ - ১৪ ডিসেম্বর ১৯৭১) ঢাকা বিশ্ববিদ্যালয়ের অধ্যাপক ও শহীদ বুদ্ধিজীবী। তিনি ফেনীতে জন্মগ্রহণ করেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন।

## জন্ম ও শিক্ষাজীবন
সিরাজুল হক খানের জন্ম ফেনী জেলা পরশুরাম উপজেলার সাতকুচিয়া গ্রামে। ১৯২৪ সালের ১ জানুয়ারি। বাবা চাঁদ মিয়া খান, মা ইজ্জাতননেছা। ফুলগাজী হাইস্কুল থেকে প্রথম বিভাগে ম্যাট্রিক (১৯৩৯), ফেনী কলেজ থেকে প্রথম বিভাগে আইএ (১৯৪১), কলকাতা বিশ্ববিদ্যালয় থেকে ডিস্টিংশনসহ বিএ (১৯৪৩)। ঢাকা টিচার্স ট্রেনিং কলেজ থেকে প্রথম বিভাগে প্রথম স্থান অর্জন করে বিটি (১৯৪৯), ঢাকা বিশ্ববিদ্যালয়ের শিক্ষা ও গবেষণা ইনস্টিটিউট থেকে প্রথম শ্রেণিতে প্রথম স্থান পেয়ে এমএড। পরে যুক্তরাষ্ট্রের নর্দান কলোরাডো বিশ্ববিদ্যালয় থেকে ১৯৬৯ সালে ডক্টরেট অব এডুকেশন ডিগ্রি গ্রহণ।

## পরিবার

সিরাজুল হক খান পাঁচ ছেলে, তিন মেয়ের জনক। ছেলে এনামুল হক খান, একরামুল হক খান (স্থপতি), মাহমুদুল হক খান (প্রকৌশলী), মজিবুল হক খান (ফার্মাসিস্ট) ও মাহবুবুল হক খান (ব্যাংকার)। মেয়ে সুলতানা খানম (ব্যাংকার), হামিদা খানম (প্রবাসী) ও সেলিনা খানম (প্রবাসী)। স্ত্রী সুরাইয়া খানম।

## ১৯৭১ সালে অবস্থান
১৪ ডিসেম্বর সিরাজুল হক খান, গিয়াসউদ্দিন আহমদ, ড. আবুল খায়ের, সন্তোষ স্যার, ইংরেজির অধ্যাপক রশিদুল হাসান, বাংলার অধ্যাপক আনোয়ার পাশা, বিশ্ববিদ্যালয়ের ডাক্তার গোলাম মর্তুজা, আইইআরে বাবার সহকর্মী ড. ফয়জুল মহী এবং পাকিস্তানিদের সহযোগী হিসেবে পরিচিত আরবির অধ্যাপক ড. মুস্তাফিজুর রহমানের শ্যালক যিনি ছিলেন জামায়াতপন্থী সংবাদপত্র সংগ্রামের কর্মচারী। ঘাতকরা একমাত্র তাকেই ছেড়ে দেয়। সবাইকে রাজাকাররা তুলে নিয়ে যায়।

## কর্মজীবন
কর্মজীবনের প্রায় ১৭ বছর বিভিন্ন সরকারি স্কুলে শিক্ষকতা করার পর ১৯৬৮ সালের ১১ জানুয়ারি ঢাকা বিশ্ববিদ্যালয়ের শিক্ষা ও গবেষণা কেন্দ্রের সহকারী অধ্যাপক নিযুক্ত হন।

## বুদ্ধিজীবী হত্যার রায়
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সিরাজুল হক খান সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।

## তথ্যসূত্র

বিষয়শ্রেণী:১৯২৪-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ফেনী জেলার ব্যক্তি
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
ফয়জুল মহিউদ্দিন

**এ এন এম ফয়জুল মহিউদ্দিন** (ফয়জুল মহি) (জন্ম: ১৯৩৯ - মৃত্যু: ১৪ ডিসেম্বর, ১৯৭১) ঢাকা বিশ্ববিদ্যালয়ের শিক্ষাবিদ ও বুদ্ধিজীবী ছিলেন। তিনি ফেনীতে জন্মগ্রহণ করেন। তিনি গোপনে মুক্তিযুদ্ধের জন্য কাজ করতেন। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন।

## জন্ম ও শিক্ষাজীবন
ফয়জুল মহী ১৯৩৯ সালের ১০ আগস্ট ফেনী জেলার সদর উপজেলায় জন্মগ্রহণ করেন। ১৯৫৫ সালে ফেনী সরকারি পাইলট উচ্চ বিদ্যালয় থেকে প্রবেশিকা পরীক্ষা পাস করেন। ফেনী সরকারি কলেজ থেকে তিনি ১৯৫৭ সালে ইন্টারমিডিয়েট এবং ১৯৫৯ সালে বিএ পাস করেন। তিনি ১৯৬২ সালে ঢাকা টিচার্স ট্রেনিং কলেজ থেকে বিএড ডিগ্রি এবং ঢাকা বিশ্ববিদ্যালয় থেকে শিক্ষা ও গবেষণায় এম.এড ডিগ্রি লাভ করেন। ফয়জুল মহী সরকারি বৃত্তি নিয়ে উচ্চ শিক্ষার্থে মার্কিন যুক্তরাষ্ট্রে যান। তিনি ১৯৬৫ সালে যুক্তরাষ্ট্রের নর্দান কলোরাডো বিশ্ববিদ্যালয় থেকে এম.এ এবং ১৯৬৮ সালে শিক্ষা প্রশাসনে ডক্টরেট অব এডুকেশন ডিগ্রি লাভ করেন।

## কর্মজীবন
ফয়জুল মহী ১৯৬২ সালে ফেনী জি.এ একাডেমী স্কুলে প্রধান শিক্ষক হিসেবে কর্মজীবন শুরু করেন। ১৯৬৮ সালে তিনি ঢাকা বিশ্ববিদ্যালয়ের শিক্ষা ও গবেষণা ইনস্টিটিউটে শিল্পকলা বিভাগে প্রভাষক হিসেবে যোগ দেন। একই বছর তিনি সহকারি অধ্যাপক পদে উন্নীত হন।

## পুরস্কার ও সম্মাননা

## বুদ্ধিজীবী হত্যার রায়
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে ফয়জুল মহিউদ্দিন সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।

## চিত্রশালা

## তথ্যসূত্র

## বহিঃসংযোগ

বিষয়শ্রেণী:১৯৩৯-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ফেনী জেলার ব্যক্তি
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশে খুন হওয়া ব্যক্তি
বিষয়শ্রেণী:ফেনী সরকারি পাইলট উচ্চ বিদ্যালয়ের প্রাক্তন শিক্ষার্থী
বিষয়শ্রেণী:ফেনী সরকারি কলেজের প্রাক্তন শিক্ষার্থী
নিজাম উদ্দিন আহমেদ

**নিজাম উদ্দিন আহমেদ** (জন্ম: ১৪ আগস্ট, ১৯৪৭ - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন।

সাংবাদিকতায় অবদানের জন্য ১৯৯৫ সালে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।

## জন্ম ও শিক্ষা ও কর্মজীবন
ভাষা সৈনিক, সাবেক রাষ্ট্রদূত, প্রথিতযশা লেখক, আইনবিদ, কুটনীতিবিদ, রাজনীতিবিদ এবং বাংলাদেশের স্থপতিদের মধ্যে অন্যতম, প্রয়াত জনাব কামরুদ্দীন আহমদ এবং প্রয়াত জোবেদা খানমের কনিষ্ঠ পুত্র শহীদ নিজামউদ্দিন আজাদের জন্ম ১৪ আগস্ট ১৯৪৭ বৃহস্পতি বারে-অত্যাচারী ব্রিটিশ বেনিয়ার হাত থেকে ভারত উপমহাদেশের স্বাধীনতার মাহেন্দ্রক্ষণে। সদ্যজাত শিশুটিকে পরম যত্নে ধারণ করে তাঁর পিতা প্রয়াত জনাব কামরুদ্দীন আহমদ (সুবাহ্) বিড়বিড় করে বললেন "আজাদ" অর্থ "স্বাধীন"। ব্রিটিশ বিরোধী অগ্নিযুগের বিপ্লবী " আজাদের" মতো করে সন্তানকে গড়ে তোলার শপথ নিলেন ব্রিটিশ বিরোধী আন্দোলনে মুসলিম লীগের প্রগতিশীল অংশের তরুণ নেতা গণতান্ত্রিক যুবলীগের আহবায়ক সুবাহ্। আজাদ তাঁকে আশাহত করেননি। ১৯৭১ এর বাংলাদেশের স্বাধীনতা যুদ্ধে সেই প্রখ্যাত বিপ্লবী আজাদের মতোই আমৃত্যু সশস্ত্র যুদ্ধ করে নিজের বুকের তাজা লাল রক্তে ঘন সবুজের মাঠকে রঞ্জিত করে দিয়ে গেছেন স্বাধীনতা। জাদের পূর্বপ্রজন্মের নিবাস ছিল বর্তমান মুন্সীগঞ্জ জেলার শ্রীনগর থানার ষোলঘর গ্রামের মিঞা বাড়িতে। বাবার কুটনৈতিক চাকরির সুবাদে তাঁর শৈশব কাটে প্রবাসে। তিনি ঢাকা রেসিডেনসিয়াল মডেল কলেজ  মাধ্যমিক, ঢাকা কলেজ থেকে উচ্চ মাধ্যমিক পাস করেন ও ঢাকা বিশ্ববিদ্যালয় থেকে বিএ এবং এমএ ডিগ্রি অর্জন করেন। এরপরে পিপিআই তে সাংবাদিক হিসেবে যোগ দেন এবং ১৯৬৯ সালে এর সম্পাদক হন। সাংবাদিকতায় অবদানের জন্য ১৯৯৫ সালে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত হন।
## নিজাম উদ্দিন আহমেদের শেষ চিঠি
"মন খারাপ করার কোন সময় নাই। দেশ মাতার ডাকে জীবন দেওয়ার জন্য নিজেকে প্রস্তুত করতে হবে। কোন রকম দুর্বলতা আসলে আমাদের চলবে না। আজ যে মাকে ওরা ধর্ষণ করছে সেই মাকে সম্পূর্ণ ভাবে মুক্ত না করা পর্যন্ত আমাদের একটাই চিন্তা, একটাই তপস্যা মা কে মুক্ত করবো, এর মধ্যে দুর্বলতার কোন স্থান নেই, মানুসিক অশান্তির কোনও সুযোগ নেই, পেছন ফিরে তাকাবার কোনও সময় নেই। তুই কোন চিন্তা করিসনা।সব ঠিক হয়ে যাবে।আবার বাংলায় ফিরবো আবার সুখী হয়ে থাকবো"~
(গেরিলা ক্যাম্প থেকে ১৭ জুলাই ১৯৭১ সনের অমর শহীদ, শহীদ মুক্তিযোদ্ধা নিজাম উদ্দিন আজাদের শেষ চিঠি- লিখেছিলেন বন্ধু আরেকজন বীর মুক্তিযোদ্ধা আব্দুল কাজী টুলুর কাছে। সে চিঠির প্রতিটি অক্ষরে অক্ষরে ফুলের মতো ফুটে আছে শহীদ নিজাম উদ্দিন আজাদের দেশপ্রেম।)

## বুদ্ধিজীবী হত্যা বিষয়ে রায়
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে নিজাম উদ্দিন আহমেদ সহ ১৮ জন বুদ্ধিজীবীকে অপহরণের পর হত্যার দায়ে ফাঁসির আদেশ দিয়েছেন আন্তর্জাতিক অপরাধ ট্রাইব্যুনাল-২।

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশে খুন হওয়া ব্যক্তি
সৈয়দ নাজমুল হক

**সৈয়দ নাজমুল হক** (জন্ম:৫ জুলাই ১৯৪১ - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন।

## জন্ম ও শিক্ষাজীবন
তিনি খুলনাতে জন্মগ্রহণ করেন।

## কর্মজীবন
তিনি ছিলেন পিপিআইয়ের (পাকিস্তান প্রেস ইন্টারন্যাশনাল) প্রধান প্রতিবেদক। বংগবন্ধুর বিরুদ্ধে এক গোপন বিচারে সাক্ষী দেবার জন্য তার উপর চাপ প্রয়োগ করা হয় এবং ১৯৭১ সালে তাকে বন্দী করে পাকিস্তানে নিয়ে যাওয়া হয়।

## বাংলা একাডেমি পুরস্কার (১৯৯৬)

## মৃত্যু
৩রা নভেম্বর, ২০১৩ সালে চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে সৈয়দ নাজমুল হক সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।

## তথ্যসূত্র


## বহিঃসংযোগ

বিষয়শ্রেণী:১৯৪১-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:ফুলতলা উপজেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশে খুন হওয়া ব্যক্তি
আবুল খায়ের

**ড. আবুল খায়ের** (১ এপ্রিল ১৯২৯ - ১৪ ডিসেম্বর ১৯৭১) ঢাকা বিশ্ববিদ্যালয়ের ইতিহাস বিভাগের সাবেক সহকারী অধ্যাপক এবং একাত্তরের শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন। বিশ্ববিদ্যালয়ের আবাসিক এলাকা ফুলার রোডের ৩৫/বি নম্বর বাসা থেকে একাত্তরের ১৪ ডিসেম্বর সকাল ৯টার দিকে তাকে অপহরণ করা হয়।

৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে আবুল খায়ের সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।

## জন্ম ও শিক্ষাজীবন
মো. আবুল খায়েরের জন্ম পিরোজপুরের কাউখালী উপজেলার কাঁঠালিয়া গ্রামে, ১ এপ্রিল ১৯২৯। বাবা আবদুর রাশেদ, মা সৈয়দা ফখরুননেছা। পিরোজপুর সরকারি স্কুল থেকে ১৯৪৫-এ প্রথম বিভাগে প্রবেশিকা পাস করে কলকাতার প্রেসিডেন্সি কলেজে পড়াশোনা করেন। ১৯৪৭-এ প্রথম বিভাগে আইএ পাস করে ভর্তি হন ঢাকা বিশ্ববিদ্যালয়ে। এখান থেকে ১৯৫০ সালে ইতিহাসে অনার্স (দ্বিতীয় শ্রেণিতে তৃতীয়) এবং ১৯৫১ সালে এমএ পাস করেন। ১৯৫৯ সালে যুক্তরাষ্ট্রের ক্যালিফোর্নিয়া বিশ্ববিদ্যালয় থেকে ইতিহাসে এমএ এবং ১৯৬২ সালে আমেরিকান ইতিহাসে পিএইচডি ডিগ্রি অর্জন।

## কর্মজীবন
ডঃ খায়ের ১৯৫৫ সালে ঢাকা বিশ্ববিদ্যালয়-এ লেকচারার হিসেবে যোগ দেন। তার শিক্ষকতা জীবন শুরু হয় বরিশালের চাখার ফজলুল হক কলেজে। ১৯৫৩-৫৪ পর্যন্ত এই কলেজে শিক্ষকতা করে ঢাকার জগন্নাথ কলেজে যোগ দেন। ১৯৫৫ সালের ১৫ ডিসেম্বর ঢাকা বিশ্ববিদ্যালয়ে ইতিহাস বিভাগের প্রভাষক নিযুক্ত হন। পরে রিডার (বর্তমানে সহযোগী অধ্যাপক) পদে উন্নীত হন।

## পরিবার
মো. আবুল খায়েরের স্ত্রী সাঈদা বেগম। তার তিন ছেলে ও এক মেয়ে। ছেলে রিয়াজুল ইসলাম, কামরুল ইসলাম ও রাশেদুল ইসলাম। মেয়ে হোমায়রা ইয়াসমীন।
## মৃত্যু
১৯৭১ সালের ১৪ ডিসেম্বর সকালে নিজ বাসভবন থেকে স্বাধীনতা বিরোধী রাজাকার, আলবদর বাহিনী তাকে ধরে নিয়ে যায়। কিছুদিন পর মিরপুর বধ্যভূমিতে তাঁর মৃতদেহ পাওয়া যায়। ঢাকা বিশ্ববিদ্যালয় কেন্দ্রীয় মসজিদের পাশে তাকে সমাহিত করা হয়।

## চিত্রশালা
থাম্ব|ঢাকা বিশ্ববিদ্যালয় কেন্দ্রীয় মসজিদের পাশে আবুল খায়েরের কবর
## তথ্যসূত্র

বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কাউখালী উপজেলা, পিরোজপুরের ব্যক্তি
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:১৯২৯-এ জন্ম
বিষয়শ্রেণী:বাংলাদেশে খুন হওয়া ব্যক্তি
বিষয়শ্রেণী:জগন্নাথ কলেজের শিক্ষক
বিষয়শ্রেণী:বরিশাল বিভাগের শিক্ষায়তনিক
এ এন এম গোলাম মোস্তফা

**এ এন এম গোলাম মোস্তফা** (জন্ম: ১৯৪২ - মৃত্যু: ১৪ ডিসেম্বর, ১৯৭১) ১৯৭১ সালের বাংলাদেশের স্বাধীনতা যুদ্ধের পক্ষে অকুতোভয় সাংবাদিক ও শহীদ বুদ্ধিজীবী। ১৯৭১ সালে বাংলাদেশের মুক্তিযুদ্ধের শেষ লগ্নে পাকিস্তান সেনাবাহিনী, রাজাকার ও আল-বদর বাহিনীর বুদ্ধিজীবী হত্যাকাণ্ডের অংশ হিসাবে তিনি অপহৃত ও পরে শহীদ হন।

## জন্ম ও শিক্ষাজীবন
আবু নাসের মোহাম্মদ গোলাম মোস্তফা ১৯৪২ সালে নীলফামারী জেলার পঙ্গাগ্রামে জন্মগ্রহণ করেন। তার পিতার নাম জহিরউদ্দিন আহমদ,যিনি ছিলেন উকিলের একজন মুহুরি।

এ.এন.এম গোলাম মোস্তফা ১৯৬০ সালে সুরেন্দ্রনাথ কলেজ থেকে আইএ,একই কলেজ থেকে ১৯৬৩ সালে স্নাতক এবং পরবর্তীকালে ঢাকা বিশ্ববিদ্যালয় থেকে ১৯৬৫ সালে বাংলা ভাষা ও সাহিত্যে এমএ ডিগ্রি লাভ করেন।

## কর্মজীবন
১৯৭১ সালে মুক্তিযুদ্ধকালীন দৈনিক পত্রিকা পূর্বদেশের প্রধান প্রতিবেদক ছিলেন গোলাম মোস্তফা। একই পত্রিকায় প্রতিবেদক হিসেবে যোগ দেন চৌধুরী মুঈনুদ্দীন।

## মৃত্যু
নিহত সাংবাদিক গোলাম মোস্তফার ছেলে অনির্বাণ মোস্তফার বয়স ১৯৭১ সালে অনেক কম ছিল, তবে পরে তার মা এবং পরিবারের অন্যান্যদের কাছে শুনেছেন সাংবাদিক গোলাম মোস্তফা ও চৌধুরী মুঈনুদ্দীন আদর্শিক দ্বন্দ্বের কথা। অনির্বাণ মোস্তফার ভাষ্যমতে, *পূর্ব দেশের অফিসেই বাবার সাথে মুঈনুদ্দীনের বাক বিতণ্ডা হয়। এবং বাবাকে সে দেখে নেবে বলে হুমকি দেয়*। ১৯৭১ সালের ১১ই ডিসেম্বর ভোরবেলা কয়েকজন লোক এসে নিজ বাড়ি থেকে গোলাম মোস্তফাকে তার অফিসে যাওয়ার কথা বলে নিয়ে যায়। তবে তিনি আর কখনই ফিরে আসেননি।

৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে গোলাম মোস্তফা সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।

## তথ্যসূত্র

* 

বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:১৯৪২-এ জন্ম
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশে খুন হওয়া ব্যক্তি
বিষয়শ্রেণী:নীলফামারী জেলার ব্যক্তি
নেতাজি মূর্তি (শ্যামবাজার, কলকাতা)

**[[সুভাষচন্দ্র বসু|নেতাজি]] মূর্তি** হল কলকাতার একটি বিখ্যাত মূর্তি। এটি নেতাজি সুভাষচন্দ্র বসুর একটি পূর্ণাবয়ব মূর্তি। এটি উত্তর কলকাতার শ্যামবাজার পাঁচ মাথার মোড়ে শ্যামবাজার মেট্রো স্টেশনের কাছে অবস্থিত। নাগেশ যোগেলকর মূর্তিটির স্থপতি। ১৯৬৯ সালে কলকাতা পৌরসংস্থার পক্ষ থেকে মূর্তিটি স্থাপন করা হয়।< ২০০৮ সালে হুগলি রিভার ব্রিজ কমিশনার্স (এইচআরবিসি) এই মূর্তিটির সৌন্দর্যায়নের জন্য একটি প্রকল্প গ্রহণ করে। সেই সময় মূর্তিটি রং করা হয়েছিল এবং দুটি ল্যাম্পপোস্টের মাধ্যমে আলোকিত করা হয়েছিল।
## আরও দেখুন
* শ্যামবাজার
## পাদটীকা

বিষয়শ্রেণী:কলকাতার সংস্কৃতি
বিষয়শ্রেণী:সুভাষচন্দ্র বসুর স্মারক
বিষয়শ্রেণী:১৯৬৯-এ পশ্চিমবঙ্গে প্রতিষ্ঠিত
বিষয়শ্রেণী:ভারতের বৃহদাকার মূর্তি
বিষয়শ্রেণী:ভারতের অশ্বারোহী মূর্তি
বিষয়শ্রেণী:সক্রিয়কর্মীর মূর্তি
বিষয়শ্রেণী:রাজনীতিবিদের মূর্তি
বিষয়শ্রেণী:ভারতের বহিরঙ্গন ভাস্কর্য
বিষয়শ্রেণী:১৯৬৯-এর ভাস্কর্য
টয়লার্স অফ দ্য সী

***টয়লার্স অফ দ্য সী*** (,), ভিক্টর হুগোর লিখিত উপন্যাস। এই বইটি তিনি গেরনসি দ্বীপকে উৎসর্গ করেছেন যেখানে তিনি তার জীবনের ১৯ বছর কাটিয়েছেন।

## কাহিনী সংক্ষেপ
এই গল্পটি গেরনসি দ্বীপের অধিবাসী এক যুবককে নিয়ে যার নাম গিলিয়াত, যে তারই প্রতিবেশী অপরূপা দেরুশেতের প্রেমে পরে যে স্থানীয় জাহাজ মালিক, মেস্ লিদেরির ভাইঝি। যখন লিদেরির জাহাজ রছেস্ ডৌরভেস লাইট হাউসে আটকা পরে তখন দেরুশেত ঘোষণা দেয় যেই সাহসী পুরুষ জাহাজের স্টিম ইঞ্জিন জাহাজ থেকে উদ্ধার করতে পাড়বে তাকেই সে বিয়ে করবে।
   
গিলিয়াত কৌতূহলের সাথে এই সমুদ্র অভিযানে অংশ নেয় এবং লেখক তার বইয়ে এই অভিযানের বিবরন দেন। টয়লার্স অফ দ্য সী নেপলিয়ান যুদ্ধর অল্প কিছু দিন পর লেখা হয় এবং এছাড়াও বহির্বিশ্বের শিল্প বিপ্লব দ্বীপটিকে প্রভাবিত করারা পর।

## বহিঃসংযোগ
* ইংরেজিতে "টয়লার্স অফ দ্য সী"-এর অনলাইন লেখা

বিষয়শ্রেণী:ভিক্টর হুগো লিখিত উপন্যাস
বিষয়শ্রেণী:ফরাসি উপন্যাস
বিষয়শ্রেণী:১৮৬৬-এর উপন্যাস
বিষয়শ্রেণী:১৯শ শতাব্দীর উপন্যাস
বিষয়শ্রেণী:চলচ্চিত্রে অভিযোজিত ফরাসি উপন্যাস
দেশপ্রিয় পার্ক

**দেশপ্রিয় পার্ক** হল দক্ষিণ কলকাতার একটি খেলার মাঠ। এই মাঠ বা উদ্যানটির নামকরণ হয় জাতীয়তাবাদী ব্যারিস্টার যতীন্দ্রমোহন সেনগুপ্তর নামে। এখানে পেশাদার ও অপেশাদার উভয় প্রকার খেলোয়াড়েরা ক্রিকেট, ফুটবল, টেনিস ইত্যাদি নানা ক্রীড়া প্রতিযোগিতার আয়োজন করে। "দেশপ্রিয় পার্ক সার্বজনীন দুর্গোৎসব" কলকাতার একটি অন্যতম বড়ো বারোয়ারি দুর্গাপূজা। প্রিয়া সিনেমা হলটি এই মাঠের পাশে অবস্থিত।

২০১২ সালের জুলাই মাসের অবস্থা অনুসারে, পার্কটির আয়তন ক্রমশ ছোটো ছচ্ছে। এর কারণ একটি ক্লাব, এবং পরে একটি শৌচাগার ও একটি রেস্টুরেন্টের স্থাপনা। বর্তমানে পার্কের উত্তর ভাগে স্থাপিত হয়েছে ভাষা স্মৃতিস্তম্ভ।

## ৮৮ ফুট দুর্গা প্রতিমা
২০১৫ সালে ৮৮ ফুটের দুর্গা প্রতিমা আয়োজন করে শোরগোল ফেলে দেয়। বিশ্বের সবথেকে বড় দুর্গা তৈরির থিম বেছেছিল দেশপ্রিয় পার্ক। পুজোর প্রধান স্পনসর স্টার সিমেন্টের সঙ্গে হাত মিলিয়ে অক্লান্ত পরিশ্রমে সেই দুর্গাপ্রতিমা গড়ে তুলেছিলেন জনপ্রিয় প্রতিমা শিল্পী মিন্টু পাল।

মহালয়া থেকেই দেশপ্রিয় পার্কের সামনে পা রাখা দায় হয়ে যায়। পার্কের বাউন্ডারির বাইরে মেন রোড থেকেই এত বড় দুর্গা দেখার তাড়নায় গাড়ির গতি হয়ে যাচ্ছে স্লথ। পুজো উদ্বোধনের পর পরিস্থিতি আরও অনিয়ন্ত্রিত হয়ে ওঠে। শুধু শহরের মানুষই নন, শপিং করতে এসে প্যান্ডেল হপিং করা জনতার দলে মেশে জেলা থেকে আসা বিপুল মানুষ। বড় দুর্গার এক ঝলক দর্শনের ঠেলায় দক্ষিণ কলকাতার তখন নাভিশ্বাস সঙ্গে কলকাতা পুলিশেরও। তৃতীয়া থেকে দেশপ্রিয় পার্কের দর্শনার্থীর চাপে কালীঘাট মেট্রো স্টেশনে উপছে পড়া ভিড়। একসময় ভিড় সামাল দিতে মেট্রো বন্ধের মতো পরিস্থিতি তৈরি হয়। সব মিলিয়ে পুজোয় দর্শক ঢোকা বন্ধ করার সিদ্ধান্ত নেন নগরপাল। বিশ্বের সব থেকে বড় দুর্গা দর্শন বন্ধ করে দেয় প্রশাসন। দুর্গাপুজোর পঞ্চমীতেই পার্কের চারপাশ ঘিরে ফেলা হয় কালো কাপড়ে, মাঠে নিষিদ্ধ হয়ে যায় দর্শক প্রবেশ। ষষ্ঠীতে পাকাপাকিভাবে বড় দুর্গার দর্শন নিষিদ্ধ ঘোষণা করেন নগরপাল। পুজো শুরুর আগেই অন্তরালে চলে যায় 'বড় দুর্গা'।

## আরও দেখুন
* ভাষা স্মৃতিস্তম্ভ
* রবীন্দ্র সরোবর

## পাদটীকা

বিষয়শ্রেণী:কলকাতার উদ্যান
ভাষা স্মৃতিস্তম্ভ

**ভাষা স্মৃতিস্তম্ভ** হল দক্ষিণ কলকাতার দেশপ্রিয় পার্কে অবস্থিত একটি স্মৃতিস্তম্ভ। এটি বাঙালি সাহিত্যিক ও ঢাকা ও শিলচরের ভাষা আন্দোলনের শহিদদের প্রতি উৎসর্গিত।

২০১১ সালের ২০ ফেব্রুয়ারি তদনীন্তন রেলমন্ত্রী মমতা বন্দ্যোপাধ্যায় ভাষা স্মৃতিস্তম্ভ উদ্বোধন করেন। স্মৃতিস্তম্ভের উদ্বোধনী অনুষ্ঠানে উপস্থিত ছিলেন নৃত্যশিল্পী অমলা শঙ্কর, সংগীতশিল্পী দ্বিজেন মুখোপাধ্যায়, আরতি মুখোপাধ্যায়, ইন্দ্রাণী সেন, অনুপ ঘোষাল, সৈকত মিত্র, নির্মলা মিশ্র ও সাহিত্যিক শীর্ষেন্দু মুখোপাধ্যায়।

ভাষা স্মৃতিস্তম্ভ কলকাতার দ্বিতীয় বাংলা ভাষা শহিদ স্মারক। কলকাতার প্রথম ভাষা শহিদ স্মারকটি ১৯৯৮ সালে মধ্য কলকাতার এসপ্ল্যানেড অঞ্চলে অবস্থিত সুরেন্দ্রনাথ পার্কের ভাষা উদ্যান অংশে স্থাপিত হয়েছিল।

## তথ্যসূত্র

বিষয়শ্রেণী:কলকাতার দর্শনীয় স্থান
বিষয়শ্রেণী:কলকাতার ভবন ও স্থাপনা
বিষয়শ্রেণী:বাংলা ভাষা আন্দোলন
বিষয়শ্রেণী:কলকাতার স্মৃতিস্তম্ভ ও স্মারক
বাংলাদেশের জলবায়ু

**বাংলাদেশ** এশিয়া মহাদেশের দক্ষিণাংশে অবস্থিত হলেও মহাদেশীয়-অক্ষাংশীয় অবস্থানের দিক থেকে এটি উত্তর অক্ষে অবস্থিত। অক্ষাংশীয় মানানুসারে এদেশের অবস্থান ২০ডি. ৩৪মি. উত্তর অক্ষরেখা হতে ২৬ডি. ৩৮মি. উত্তর অক্ষরেখার এবং দ্রাঘিমাংশীয় মানানুসারে ৮৮ডি. ০১মি. পূর্ব দ্রঘিমারেখা হতে ৯২ডি. ৪১মি. পূর্ব দ্রঘিমারেখার মধ্যবর্তী স্থানে। কর্কটক্রান্তি রেখা এদেশের ঠিক মধ্যভাগ দিয়ে অতিক্রম করেছে আর ভারত মহাসাগরীয় অঞ্চলের মৌসুমী স্রোত এদেশের দক্ষিণ-প্রান্তবর্তী বঙ্গোপসাগর দিয়ে অতিক্রম করায় এখানে ক্রান্তীয় মৌসুমী জলবায়ু বিরাজ করে।বাংলাদেশের উত্তর পূর্বাঞ্চলীয় সিলেট বিভাগে সর্বাপেক্ষা বেশি বৃষ্টিপাত হয় এবং রাজশাহী বিভাগে সবচেয়ে কম বৃষ্টিপাত হয়।

## শীতকাল
নভেম্বর হতে ফেব্রুয়ারি মাস পর্যন্ত বাংলাদেশে শীতকাল। সূর্যের অবস্থান দক্ষিণ গোলার্ধে।

*সর্বোচ্চ তাপমাত্রা ২৯° সে.
*সর্বনিম্ন তাপমাত্রা ১০° সে.
*গড় তাপমাত্রা ১৭.৭° সে.

## গ্রীষ্মকাল
মার্চ হতে মে মাস বাংলাদেশে গ্রীষ্মকাল । সূর্যের অবস্থান উত্তর গোলার্ধে।
*সর্বোচ্চ তাপমাত্রা ৩৮° সে.
*সর্বনিম্ন তাপমাত্রা ২১° সে.
*গড় হিসেবে উষ্ণতম মাস এপ্রিল

## বর্ষাকাল
*জুন- অক্টোবর
*গড় তাপমাত্রা ২৭° সে.
*গড় বৃষ্টিপাত ২০৩ সে.মি.
*সর্বনিম্ন বৃষ্টিপাত ১১৯ এবং
*সর্বোচ্চ ৩৪০ সে.মি.
জুন মাসের প্রথম সপ্তাহে দক্ষিণ–পশ্চিম মৌসুমী বায়ু বাংলাদেশে প্রবেশ করে।ফলে জুন থেকে বাংলাদেশে আনুষ্ঠানিকভাবে বর্ষাকাল শুরু হয়। দক্ষিণ পশ্চিম মৌসুমী বায়ু সমুদ্র থেকে প্রচুর পরিমানে জলীয় বাষ্প বহন করে নিয়ে আসে।জুন–জুলাই মাসে সারাদেশে ব্যাপক বৃষ্টিপাত হয়।সিলেট বিভাগে সর্বোচ্চ ও রাজশাহী বিভাগে সর্বনিম্ন বৃষ্টিপাত হয়।অক্টোবরের মাঝামাঝি সময়ে দক্ষিণ–পশ্চিম মৌসুমী বায়ু বাংলাদেশ থেকে বিদায় নেয়।

## বিভাগীয় শহরসমূহের জলবায়ু তথ্য

## তথ্যসূত্র

বিষয়শ্রেণী:বাংলাদেশের পরিবেশ‎
বিষয়শ্রেণী:বাংলাদেশের ভূগোল‎
২০১৩–১৪ নিউজিল্যান্ড ক্রিকেট দলের শ্রীলঙ্কা সফর

নিউজিল্যান্ড জাতীয় ক্রিকেট দল ১০ থেকে ২১ নভেম্বর, ২০১৩ তারিখ পর্যন্ত শ্রীলঙ্কা সফর করে। সফরে দলটি ৩টি একদিনের আন্তর্জাতিক ক্রিকেট খেলাসহ ২টি টুয়েন্টি২০ আন্তর্জাতিকের সিরিজে শ্রীলঙ্কান দলের মোকাবেলা করে।

কিউই দলের নিয়মিত অধিনায়ক ব্রেন্ডন ম্যাককুলাম ও সাবেক অধিনায়ক রস টেলর দলের বাইরে অবস্থান করেন। মূলতঃ তারা সামনের ওয়েস্ট ইন্ডিজ ও ভারত জাতীয় দলের বিরুদ্ধে টেস্ট খেলায় অংশগ্রহণের জন্যে বিশ্রাম নিয়েছেন। এর ফলে কাইল মিলসকে নিউজিল্যান্ড দলের অধিনায়কের দায়িত্বভার দেয়া হয়েছে।

## দলের সদস্য

## ওডিআই সিরিজ
সকল সময় বাংলাদেশ প্রমাণ সময় অনুযায়ী তুলে ধরা হয়েছে।

### ১ম ওডিআই

### ২য় ওডিআই

### ৩য় ওডিআই

### পরিসংখ্যান
#### [[ব্যাটিং (ক্রিকেট)|ব্যাটিং]]
;সর্বাধিক রান 

### বোলিং
;সর্বাধিক উইকেট 

## টি২০আই সিরিজ
### ১ম টি২০আই

### ২য় টি২০আই

### পরিসংখ্যান
#### [[ব্যাটিং (ক্রিকেট)|ব্যাটিং]]
;সর্বাধিক রান 

### বোলিং
;সর্বাধিক উইকেট 

## তথ্যসূত্র

বিষয়শ্রেণী:২০১৩-এ ক্রিকেট
বিষয়শ্রেণী:২০১৩–১৪ আন্তর্জাতিক ক্রিকেট প্রতিযোগিতা
বিষয়শ্রেণী:২০১৩-১৪ নিউজিল্যান্ড ক্রিকেট মৌসুম
বিষয়শ্রেণী:নিউজিল্যান্ড ক্রিকেট দলের শ্রীলঙ্কা সফর
বিষয়শ্রেণী:২০০০-০১ থেকে শ্রীলঙ্কার ক্রিকেট মৌসুম
সাইবেরিয়া

**সাইবেরিয়া** (; ) প্রায় সমগ্র উত্তর এশিয়া নিয়ে গঠিত একটি বিস্তীর্ণ ভৌগোলিক অঞ্চল। সপ্তদশ শতাব্দী থেকে সাইবেরিয়া রাশিয়ার অংশ হিসেবে অন্তর্ভুক্ত হয়।

সাইবেরিয়া পূর্বে উরাল পর্বতমালা থেকে পশ্চিমে প্রশান্ত মহাসাগর ও উত্তর মহাসাগর পর্যন্ত বিস্তৃত। এর উত্তরে উত্তর মহাসাগর এবং দক্ষিণে কাজাখিস্তান, মঙ্গোলিয়া ও চীন সীমান্ত। সাইবেরিয়ার ক্ষেত্রফল প্রায় এক কোটি একত্রিশ লক্ষ বর্গ কিলোমিটার এবং এটি সমগ্র রাশিয়ার ৭৭% ধারণ করে। কিন্তু এই অঞ্চলের জনসংখ্যা চার কোটি যা দেশটির মোট জনসংখ্যার মাত্র ২৮%। প্রায় প্রতি বর্গ কিলোমিটার (৭.৮/বর্গমাইল) (অস্ট্রেলিয়ার সমান) প্রতি ৩ জন মানুষের গড় জনসংখ্যার ঘনত্ব এর সমতুল্য , nbvjv, সাইবেরিয়া পৃথিবীর সবচেয়ে কম সংখ্যক জনবহুল অঞ্চল তৈরি করে।সাইবেরিয়া পৃথিবীর সবচেয়ে কম জনবহুল অঞ্চলগুলির মধ্যে একটি হবে । যদি এটি একটি দেশ হয়, তবে তা এখনো এলাকার সর্ববৃহৎ দেশ হবে, কিন্তু জনসংখ্যার হিসেবে এটি বিশ্বের পঁয়ত্রিশ-বৃহত্তম এবং এশিয়ার ১৪তম বৃহত্তম ।

বিশ্বব্যাপী, সাইবেরিয়া সুপরিচিত, তার দীর্ঘ, কঠোর ঠাণ্ডার জন্য, একটি জানুয়ারীর গড়-২৫° সেঃ (−১৩° ফারেনহাইট), সেইসাথে রাশিয়ান এবং সোভিয়েত প্রশাসনও দ্বারা ব্যবহারের বিস্তৃত ইতিহাস যেমন কারাগার, শ্রম শিবির, এবং নির্বাসিত জন্য স্থান হিসেবে পরিচিত.

## তথ্যসূত্র

## বহিঃসংযোগ

* Novosibirsk: the center of Siberia 

বিষয়শ্রেণী:সাইবেরিয়া
বিষয়শ্রেণী:উত্তর এশিয়া
বিষয়শ্রেণী:রাশিয়ার ভূগোল
বিষয়শ্রেণী:রাশিয়া অঞ্চল
বিষয়শ্রেণী:কাজাখস্তানের ভূগোল
খ্রি-গ্ত্সুগ-ল্দে-ব্র্ত্সান

**খ্রি-গ্ত্সুগ-ল্দে-ব্র্ত্সান** () (রাজত্বকাল ৮১৫ - ৮৩৮) খ্রি-ল্দে-স্রোং-ব্ত্সানের পরবর্তী তিব্বত সম্রাট ছিলেন।

## রাজ্যাভিষেক

৮১৫ খ্রিষ্টাব্দে তিব্বত সম্রাট খ্রি-ল্দে-স্রোং-ব্ত্সানের মৃত্যু হয়। তার পাঁচ পুত্রের মধ্যে বড় পুত্র ল্হাস-রাস-গ্ত্সাংমা বৌদ্ধ ভিক্ষুতে পরিণত হন। পরের দুই পুত্রের বাল্যকালেই মৃত্যু হয়। তার পরবর্তী পুত্র গ্লাং-দার-মা বৌদ্ধ ধর্ম বিরোধী হওয়ায় কনিষ্ঠ পুত্র খ্রি-গ্ত্সুগ-ল্দে-ব্র্ত্সানকে সিংহাসনের উত্তরাধিকারী করা হয়।

## রাজনৈতিক ও সামরিক অভিযান
 
তিব্বত সাম্রাজ্য খ্রি-গ্ত্সুগ-ল্দে-ব্র্ত্সানের শাসনকালে সর্বাধিক বিস্তারলাভ করে। এই সময় তিব্বতী সেনাবাহিনী চীন ও নেপালের কিছু অংশ ছাড়াও খোটান, বালটিস্তান, ব্রুঝা, হুঞ্জা, ঝাংঝুং, ইয়ুগুর, কামিলং, জিনজিয়াং ও গানসু অধিকারে আনে।

খ্রি-গ্ত্সুগ-ল্দে-ব্র্ত্সানের সেনাপতি ঝাং-'ব্রো-স্তাগের সামরিক নেতৃত্বে তিব্বত সাম্রাজ্য বিস্তার লাভ করতে থাকে। ৮১৬ খ্রিষ্টাব্দে তিনি উইঘুর খাগানাতের রাজধানী ওর্দু বালিক এবং ৮১৯ খ্রিষ্টাব্দে চীনা শহর ইয়ানঝৌ আক্রমণ করেন। ৮২১ খ্রিষ্টাব্দে ঝাং-'ব্রো-স্তাগ চীনাদের প্রচন্ডভাবে আক্রমণ করে তাদের শান্তিস্থাপনে বাধ্য করেন। তিব্বতীরা উইঘুর খাগানাত ও নানঝাও রাজ্যের সাথেও শান্তি স্থাপন করেন।

ট্যাং সাম্রাজ্যের সাথে তিব্বত সাম্রাজ্য সীমান্ত বিষয়ক যে চুক্তি স্থাপন করে, তা চীনা ও তিব্বতী উভয় ভাষাতেই ৮২৩ খ্রিষ্টাব্দে লাসা শহরের জোখাং মন্দিরের সামনে প্রস্তরস্তম্ভে লিপিবদ্ধ রয়েছে।

## বৌদ্ধ ধর্ম প্রসার

খ্রি-গ্ত্সুগ-ল্দে-ব্র্ত্সান তিব্বতে বৌদ্ধধর্ম প্রচারকারী তিনজন ধর্মরাজার মধ্যে একজন ছিলেন। তিনি নেপাল, চীন, কাশ্মীর ও খোটান থেকে বহু কারিগর, পণ্ডিত ও অনুবাদককে তিব্বতে আমন্ত্রণ জানিয়ে নিয়ে আসেন। তিনি বহু সংস্কৃত শব্দের তিব্বতী ভাষায় অনুবাদ করার কাজে উৎসাহ প্রদান করে বহু তিব্বতী সাহিত্য ও অনুবাদকর্মের সৃষ্টিতে সহায়তা করেন।
 সমস্ত অনুবাদ সংস্কৃত থেকে করার জন্য তিনি নির্দেশ জারী করেন।

তিনি 'উ-শাং-র্দো নামক স্থানে নয়তল বিশিষ্ট মন্দির নির্মাণ করেন। এই মন্দিরের নিচের তিনটি তল পাথরের, মাঝের তিনটি তল ইটের ও ওপরের তিনটি তল কাঠ দিয়ে তৈরী হয়েছিল। এর ছাদটি ছিল সোনা দিয়ে তৈরী। এর ওপরের তিনটি তলায় বৌদ্ধ পুঁথি, চোর্তেন ও চিত্রকলা দ্বারা সমৃদ্ধ ছিল।

## মৃত্যু ও উত্তরাধিকার

তিব্বতী প্রবাদানুসারে দুই বোন ধর্মাবলম্বী মন্ত্রী খ্রি-গ্ত্সুগ-ল্দে-ব্র্ত্সানকে হত্যা করে তার বৌদ্ধ ধর্ম বিরোধী ভাই গ্লাং-দার-মাকে সিংহাসনে বসান। আবার কোন কোন মতে, মালদ্রো মন্দিরের সিঁড়ি থেকে দুর্ঘটনাবশতঃ পড়ে গিয়ে তার মৃত্যু হয়। অন্যদিকে জিন ট্যাংশু গ্রন্থে বলা হয়েছে যে, রোগগ্রস্ত অবস্থায় তার মৃত্যু ঘটে। 
দুনহুয়াং থেকে প্রাপ্ত একটি পুঁথিতে সম্রাট খ্রি-গ্ত্সুগ-ল্দে-ব্র্ত্সানের আরোগ্য কামনার একটি প্রার্থনা লিপিবদ্ধ থাকায় সর্বশেষ তত্ত্বটি সম্বন্ধে প্রমাণ পাওয়া যায়। ঝু জি (১১৩০-১২০০) দ্বারা রচিত টোংকিয়ানকাংমু নামক গ্রন্থে উল্লিখিত আছে যে, সম্রাট তার রাজত্বকালের বেশিরভাগ সময়েই অসুস্থ থাকতেন এবং ৮৩৮ খ্রিষ্টাব্দে মৃত্যুবরণ করেন। টোংকিয়ানকাংমু ও জিন ট্যাংশু গ্রন্থে ৮৩৯ খ্রিষ্টাব্দের উইঘুর খাগানাতের এক মহামারীর কথারও উল্লেখ রয়েছে।

## তথ্যসূত্র

বিষয়শ্রেণী:তিব্বতীয় সম্রাট
বিষয়শ্রেণী:বৌদ্ধ রাজশাসক
বিষয়শ্রেণী:৮০০-এর দশকে জন্ম
বিষয়শ্রেণী:৮৩৮-এ মৃত্যু
বিষয়শ্রেণী:৯ম শতাব্দীতে খুন হওয়া রাজশাসক
বিষয়শ্রেণী:৯ম শতাব্দীর এশিয়ার রাজশাসক
বিষয়শ্রেণী:৯ম শতাব্দীর তিব্বতী ব্যক্তি
মক্কা মসজিদ, হায়দ্রাবাদ

**মক্কা মসজিদ** (ও , ) ভারতের বৃহৎ ও প্রাচীন মসজিদগুলোর মধ্যে অন্যতম। এই মসজিদটি ভারতে তেলেঙ্গানায় হায়দ্রাবাদ জেলায় অবস্থিত। এই মসজিদটি পুরাতন হায়দ্রাবাদ শহরের একটি অন্যতম ঐতিহ্যবাহী স্থাপনা, যার অতি সন্নিকটে ঐতিহ্যবাহী চৌমহল্লা, লাদ বাজার ও চারমিনার অবস্থিত।

মোহাম্মদ কুলি কুতুব শাহ, যিনি কুতব শাহী সাম্রাজ্যের পঞ্চম শাসক ছিলেন, তিনি এই মসজিদ স্থাপনায় গুরুত্বপূর্ণ ভূমিকা রাখেন। এই মসজিদটির মূল ভবন নির্মাণ কাজে ব্যবহৃত ইট তৈরী করা হয় সৌদি আরবের মক্কা থেকে আনা মাটি থেকে, যা ইসলাম ধর্মাবলম্বীদের জন্য পবিত্রতম স্থান। তাই এই মসজিদের নামকরণ “মক্কা মসজিদ” করা হয়। এই মসজিদটি শহরের কেন্দ্রবিন্দুতে অবস্থিত এবং পুরো শহরের পরিকল্পনাকারী ছিলেন মোহাম্মদ কুলি কুতুব শাহ।

## ইতিহাস ও নির্মাণকাজ
thumb|left|মসজিদের সম্মুখভাগ
thumb|left|মক্কা মসজিদের মিনারের ডিজাইন
মক্কা মসজিদটি “মোহাম্মদ কুলি কুতুব শাহ” শাসনামলে তৈরী করা হয়। যিনি গোলকন্দা (বর্তমানে হায়দ্রাবাদ) এর ৫ম শাসক ছিলেন। মসজিদটির সম্মুখের খিলানগুলোর নক্সাগুলো এক একটি গ্রানাইটের টুকরা দ্বারা নির্মিত, যা তৈরী করতে পাঁচ বছর সময় অতিবাহিত হয়। এই মসজিদটি তৈরীতে ৫০০০ শ্রমিক অংশ নেয়। “মোহাম্মদ কুলি কুতুব শাহ” ব্যক্তিগতভাবে এই মসজিদের ভিত্তিপ্রস্তর স্থাপন করেন। পরবর্তীতে “মুঘল বাদশাহ আওরঙ্গজেব” হায়দ্রাবাদ জয়ের পর এই মসজিদের নির্মাণকাজ সমাপ্ত করেন।

## স্থাপনা শিল্প ও নকশা
thumb|চারমিনার থেকে তোলা মসজিদের ছবি
thumb|মক্কা মসজিদের রাস্তা (চারমিনার থেকে তোলা)
মসজিদের প্রধান হলটি দৈর্ঘ্য ১৮০ ফুট, প্রস্থ ২২০ ফুট এবং উচ্চতা ৭৫ ফুট। এই হলে একসাথে ১০,০০০ মুসল্লী নামাজ যাদায় করতে পারে। পনেরটি খিলান উপর প্রধান হলের ছাদটিকে সাপোর্ট দেয়। এই পনেরটি খিলান তিন সারিতে পাচটি করে সাজানো। অন্যদিকের একটি মেহরারবের সাথে সংযুক্ত।
মসজিদের প্রধান স্থাপনা দুইটি বিশাল অষ্টাভূজাকৃতির কলাম দ্বারা সংগঠিত। যার প্রত্যেকটি তৈরী করা হয় একটিমাত্র গ্রানাইটের টুকরা দিয়ে। এই মসজিদটির সাথে চারমিনার ও গোলকন্দা দুর্গের সাদৃশ্য খুজে পাওয়া যায়।
মসজিদের মূল ভবনের ছাদের চারদেয়াল গ্রানাইট ব্লক দিয়ে বহিরাবরন দেওয়া।

## মাজার
thumb|স্থাপনায় কবুতরের উপস্থিতি
মসজিদ এলাকায় প্রবেশ দরজায়, অষতাভুজকৃত, কোণাকুণি আকৃতির দালান আছে যেখানে শাসক “আসাফ জহি” মার্বেল পাথরের আবরণকৃত কবর আছে। এই স্থাপনাটি তৈরী করা হয় আসাফ জহির শাসনামলে। এই ভবনে নিজাম ও তার পরিবারের সদস্যদের মাজার বিদ্যমান।

## রক্ষণাবেক্ষণ
মক্কা মসজিদটি একটি তালিকাভুক্ত ঐতিহ্যবাহী স্থাপনা। যাহোক রক্ষণাবেক্ষণের অভাবে এবং দুষণের কারণে এই ঐতিহ্যবাহী স্থাপনার অনেক অংশ নষ্ট হয়ে যায় এবং ভেঙে যায়। ১৯৯৫ সালে এই স্থানে রাসায়নিক বিক্রিয়া সংগঠিত হয়। তাই ভবিষ্যতে এই স্থাপনাটি ধ্বংসের হাত থেকে রক্ষা করা জন্য অন্ধ্র প্রদেশ সরকার ২০১১ সালের আগস্ট থেকে যানবাহনমুক্ত এলাকা হিসেবে ঘোষণা করে।

## বোমা বিস্ফোরন
২০০৭ সালের ১৮ মে জুমার নামাজের সময় এই মসজিদের অভ্যন্তরে বোমা বিস্ফোরণের মাধ্যমে 
সন্ত্রাসী হামলা ঘটে যাতে কমপক্ষে ১৩ জন নিহত এবং ১২ জন আহত হয়।

## তথ্যসূত্র

বিষয়শ্রেণী:হায়দ্রাবাদ, ভারতের মসজিদ
বিষয়শ্রেণী:ভারতের স্থাপত্য
বিষয়শ্রেণী:হায়দ্রাবাদ রাজ্য
চার্লস কিংসলে (লেখক)

**চার্লস কিংসলে** () (১৮১৯-১৮৭৫) একাধারে চার্চ অভ ইংল্যান্ডের পাদ্রি, বিশ্ববিদ্যালয়য়ের অধ্যাপক এবং বিখ্যাত ইতিহাসবিদ ও লেখক ছিলেন। ১৮১৯ সালের ১২ জুন চার্লস কিংসলে ডেভনশায়ারের হোলনে ভিকারেজে জন্মগ্রহণ করেন। তার ছেলেবেলার বেশিরভাগটা সময় কেটেছে ফিনল্যান্ডের বার্নাকে। কেমব্রিজ বিশ্ববিদ্যালয়ে আধুনিক ইতিহাসের উপর তিনি অধ্যাপনা করেছেন ১৮৬০ থেকে ১৮৬৯ পর্যন্ত। ১৮৬৬ সালে সালে তার বিখ্যাত ক্ল্যাসিক বই হেরিওয়ার্ড দ্যা ওয়েক প্রকাশিত হয়। তিনি ছিলেন চার্লস ডারউইনের একজন বন্ধু ও চিঠিপত্রের লেখক।

১৮৭৫ সালের ২৩শে জানুয়ারি মাত্র ৫৬ বছর বয়সে হেমস্পায়রে মারা যান তিনি।

## তথ্যসূত্র

## পদটীকা
*  2nd edition. Retrieved on 20 July 2007
*  (The Autobiography of Charles Darwin) Retrieved on 20 July 2007
* Dawson, William James. "Charles Kingsley", in Dawson's *The Makers of English Fiction*, 2nd ed., (New York: F.H. Revell Co., 1905), on p.&nbsp;179-190.

## বহিঃসংযোগ

* 
* Famous Quotes by Charles Kingsley 
* A painted bollard based on a water fairy unveiled in Whitchurch, Hampshire (photo within article)
* Works by Charles Kingsley at Internet Archive (scanned books)
*  (plain text and HTML)
* 
* 
* 
* Index entry for Charles Kingsley at Poets' Corner
* 

বিষয়শ্রেণী:১৮১৯-এ জন্ম
বিষয়শ্রেণী:১৮৭৫-এ মৃত্যু
বিষয়শ্রেণী:১৯শ-শতব্দীতে ইংরেজ লেখক
বিষয়শ্রেণী:১৯শ-শতব্দীতে খ্রিস্টান ইউনিভার্সালিস্ট
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:ম্যাগডালিন কলেজ, কেমব্রিজের প্রাক্তন শিক্ষার্থী
বিষয়শ্রেণী:অ্যাংলিকান লেখক
বিষয়শ্রেণী:ইংরেজি অ্যাংলিকান পুরোহিত
বিষয়শ্রেণী:ইংরেজ খ্রিস্টান ইউনিভার্সালিস্ট
বিষয়শ্রেণী:ইংরেজ ইতিহাসবিদ
বিষয়শ্রেণী:ইংরেজ ঐতিহাসিক ঔপন্যাসিক
বিষয়শ্রেণী:ইংরেজ ঔপন্যাসিক
বিষয়শ্রেণী:ইংরেজ ধর্মোপদেশ লেখক
বিষয়শ্রেণী:ব্রিস্টল গ্রামার স্কুলে শিক্ষিত ব্যক্তি
বিষয়শ্রেণী:ভিক্টোরীয় ঔপন্যাসিক
বিষয়শ্রেণী:খ্রিস্টান ইউনিভার্সালিস্ট যাজক
বিষয়শ্রেণী:অ্যাংলিকান ইউনিভার্সালিস্ট
বিষয়শ্রেণী:১৯শ শতাব্দীর ইংরেজ ঔপন্যাসিক
বিষয়শ্রেণী:১৯শ শতাব্দীর ইংরেজ ইতিহাসবিদ
বিষয়শ্রেণী:ইংরেজ পুরুষ ঔপন্যাসিক
বার্কশায়ার হ্যাথাওয়ে

**বার্কশায়ার হ্যাথাওয়ে ইনকর্পোরেটেড** হল আমেরিকার বহুজাতিক সমন্বিত বিনিয়োগয়ারী কোম্পানি। আমেরিকার নেব্রাস্কার ওমাহাতে এর সদর দফতর অবস্থিত। এই সদর দফতর বিশ্বের বিভিন্ন স্থানে অবস্থিত অধীনস্থ কোম্পানিগুলোর পরিচালনা করে থাকে। জিকো, বিএনএসএফ, লুব্রিজল, ডেইরি কুইন, ফ্রুট অফ দি লুম, হেলজবার্গ ডায়মন্ডস এবং নেটজেট কোম্পানির পূর্ন অংশের মালিক হল বার্কশায়ার হ্যাথাওয়ে। এছাড়াও মার্স ইনকর্পোরেটেড, কোকাকোলা কোম্পানি, ওয়েলস ফার্গো ও আইবিএম এর বৃহদাংশ শেয়ারেরও মালিক। গত ৪৮ বছর ধরে বার্কশায়ার হ্যাথওয়ে এর শেয়ারহোল্ডারদের গড়ে প্রত্যেক বছর ১৯.৭% লভ্যাংশ দিয়ে এসেছে এবং ২০০০ থেকে ২০১০ সালের মধ্যে কোম্পানিটি প্রায় ৭৬% লভ্যাংশ প্রদান করেছে।

বার্কশায়ার হ্যাথাওয়ে কোম্পানিটি জনপ্রিয়তা লাভ করেছে এর পরিচালক ওয়ারেন বাফেটের কল্যাণে। বাফেট এই কোম্পানির চেয়ারম্যান এবং প্রধান নির্বাহি কর্মকর্তা হিসেবে দীর্ঘদিন কাজ করেছেন। এই কোম্পানিতে তার ক্যারিয়ারের প্রথম দিকে তিনি দীর্ঘমেয়াদী বিনিয়োগের দিকে মনোযোগী ছিলেন তবে অতি সম্প্রতি তিনি সম্পূর্ণ কোম্পানি কেনার প্রতি বেশি আগ্রহী। বার্কশায়ার হ্যাথওয়ের বিনিয়োগের তালিকায় রয়েছে খুচরা ব্যবসা, রেলওয়ে কোম্পানি, অলংকার ব্যবসা, সম্পদ ব্যবস্থাপনা কোম্পানি, ভ্যাক্যুম ক্লিনার উৎপাদক, সংবাদপত্র, বীমা কোম্পানি এবং আরও অগণিত সব ব্যবসা।

ফোর্বস গ্লোবাল ২০০০ ম্যাগাজিনের মতে বার্কশ্যায়ার হ্যাথাওয়ে হল পৃথিবীর নবম বৃহত্তম পাবলিক লিমিটেড কোম্পানি।
## ইতিহাস
## তথ্যসূত্র

## বহিঃসংযোগ
* 
* Berkshire Hathaway SEC Filings

বিষয়শ্রেণী:১৯৩৯-এ প্রতিষ্ঠিত কোম্পানি
বিষয়শ্রেণী:পাবলিক লিমিটেড কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
বিষয়শ্রেণী:যুক্তরাষ্ট্রের পাবলিক লিমিটেড কোম্পানি
বিষয়শ্রেণী:পূনঃবীমা কোম্পানি
বিষয়শ্রেণী:বার্কশায়ার হ্যাথাওয়ে
বিষয়শ্রেণী:মার্কিন যুক্তরাষ্ট্রের সম্মিলিত কোম্পানি
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:টেক্সটাইল শিল্পের ইতিহাস
বিষয়শ্রেণী:মার্কিন যুক্তরাষ্ট্রের বিনিয়োগ কোম্পানি
বিষয়শ্রেণী:মার্কিন যুক্তরাষ্ট্রের গহনা কোম্পানি
রাঙ্গামুড়ি

**রাঙ্গামুড়ি** (বৈজ্ঞানিক নাম: *Netta rufina*) বা **লালঝুটি ভুতিহাঁস** Anatidae (অ্যানাটিডি) গোত্র বা পরিবারের অন্তর্গত *[[Netta]]* (নেটা) গণের অন্তর্ভুক্ত এক প্রজাতির ডুবুরি হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। রাঙ্গামুড়ির বৈজ্ঞানিক নামের অর্থ *লাল হাঁস* (গ্রিক: *netta* = হাঁস; লাতিন: *rufina* = লাল)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩০ লক্ষ ৬০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।

## তথ্যসূত্র

## বহিঃসংযোগ

* RSPB A to Z of UK Birds

বিষয়শ্রেণী:নেটা
বিষয়শ্রেণী:মধ্য এশিয়ার পাখি
বিষয়শ্রেণী:এশিয়ার পাখি
বিষয়শ্রেণী:ইউরোপের পাখি
বিষয়শ্রেণী:আফ্রিকার পাখি
বিষয়শ্রেণী:উত্তর আমেরিকার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:পরিযায়ী পাখি
বিষয়শ্রেণী:হাঁস
বিষয়শ্রেণী:১৭৭৩-এ বর্ণিত পাখি
বিষয়শ্রেণী:পিটার সিমোন পালাস কর্তৃক নামকরণকৃত ট্যাক্সা
সাদাবুক মাছরাঙা

**সাদাবুক মাছরাঙা** (বৈজ্ঞানিক নাম: *Halcyon smyrnensis*; **ধলাগলা মাছরাঙা** নামেও পরিচিত) Halcyonidae (হ্যালসায়নিডি) গোত্র বা পরিবারের অন্তর্গত *[[Halcyon]]* (হ্যালসায়ন) গণের অন্তর্ভুক্ত এক প্রজাতির গেছো মাছরাঙা। এটি ভারতের পশ্চিমবঙ্গ রাজ্যের রাজ্য-পাখি। 

## বিস্তৃতি
সাদাবুক মাছরাঙার বৈজ্ঞানিক নামের অর্থ *স্মির্নার মাছরাঙা* (গ্রিক: *halkuon* = মাছরাঙার সঙ্গে সম্পর্কিত পৌরাণিক পাখি, *smyrnrnsis* = স্মির্না শহর, তুরস্ক)।  বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। এছাড়া তুরস্ক ও বুলগেরিয়া পর্যন্তও এদের বিস্তৃতি লক্ষ্য করা যায়।  সারা পৃথিবীতে এক বিশাল এলাকা জুড়ে এরা বিস্তৃত, প্রায় ৭১ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে।

## বর্তমান অবস্থা এবং সংরক্ষণ
এই পাখি আই. ইউ. সি. এন. এই প্রজাতিটিকে ন্যূনতম বিপদগ্রস্থ বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।alt=সুন্দরবনে সাদাবুক মাছরাঙ্গা |থাম্ব|সুন্দরবনের একটি খাঁড়ির পাশে শিকারের অপেক্ষায় সাদাবুক মাছরাঙ্গা,

## তথ্যসূত্র

## বহিঃসংযোগ

* Singapore birds
* ARKive, আরও আলোকচিত্র।

বিষয়শ্রেণী:হ্যালসায়ন
বিষয়শ্রেণী:এশিয়ার পাখি
বিষয়শ্রেণী:ইউরোপের পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:পশ্চিমবঙ্গের প্রতীকসমূহ
বিষয়শ্রেণী:১৭৫৮-এ বর্ণিত পাখি
বিষয়শ্রেণী:মধ্যপ্রাচ্যের পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
হেরিওয়ার্ড দ্য ওয়েক

***হেরিওয়ার্ড দ্য ওয়েক: দ্য লাস্ট অফ দ্য ইংলিশ*** *()*, বইটি চার্লস কিংসলে লেখা শ্রেষ্ঠ কিশোর উপন্যাস। প্রকাশিত হয় ১৮৬৬ সালে। যা ***(হেরিওয়ার্ড, দ্য লাস্ট অফ দ্য ইংলিশ)*** হিসেবেও প্রকাশিত হয়। বাস্তবের সাথে কল্পনার মিশেলে চার্লস কিংসলে হেরিওয়ার্ড নামে মহৎ হৃদয় এবং দুঃসাহসী পুরুষকে নিয়ে লিখেছেন অনবদ্য এই কাহিনীটি।

## কাহিনী সংক্ষেপ
একাদশ শতাব্দীতে হেরিওয়ার্ড বলে সত্যি একজন দুঃসাহসী আউট-ল ছিলেন যাঁর পদে পদে আর মৃত্যুর হাতছানি। ১০৭০ খ্রিস্টাব্দে তিনি রাজা উইলিয়ামের বিরুদ্ধে এলিতে কিছু ইংরেজ বিদ্রোহী নিয়ে সশস্ত্র প্রতিরোধ গরে তোলেন। তাঁকে একই বছর ডেনিশ নৌ সেনারা সহায়তা করে পিটারবার্গ লুণ্ঠনে। উপন্যাসে বর্ণিত মরকার এবং কিছু উদ্বাস্তুদের নিয়ে যান মিত্রপক্ষ উইলিয়ামের কাছে আত্মসমর্পণ করার পরে। রাজা উইলিয়াম পরে তাঁকে ক্ষমা করলেও নর্মানরা তাঁকে হত্যা করে নিষ্ঠুর ভাবে।

## পদটীকা

## বহিঃসংযোগ
*  

বিষয়শ্রেণী:১৮৬৬-এর উপন্যাস
বিষয়শ্রেণী:চার্লস কিংসলে লিখিত উপন্যাস
বিষয়শ্রেণী:ঐতিহাসিক উপন্যাস
বিষয়শ্রেণী:ইংরেজি উপন্যাস
বিষয়শ্রেণী:১৯শ-শতকের উপন্যাস
বিষয়শ্রেণী:পর্বক্রমে প্রথম প্রকাশিত উপন্যাস
বাংলাদেশের সমাজতান্ত্রিক দল

**বাংলাদেশের সমাজতান্ত্রিক দল** (সংক্ষেপে **বাসদ**) হলো বাংলাদেশের একটি রাজনৈতিক দল। সাম্যবাদপন্থী বাসদ ১৯৮০ সালে ৭ নভেম্বর প্রতিষ্ঠিত হয়। সংগঠনটি বর্তমানে বাংলাদেশে বামপন্থীদের জোটবদ্ধ সংগঠন বাম গণতান্ত্রিক জোটের সাথে একত্রে কাজ করে থাকে। দলটির মাসিক মুখপত্রের নাম *ভ্যানগার্ড*।  বাসদের শ্রমিক সংগঠন সমাজতান্ত্রিক শ্রমিক ফ্রন্ট বিভিন্ন শ্রমজীবীদের দাবি নিয়ে কাজ করে।

## ইতিহাস
বাসদ ১৯৮০ সালের ৭ নভেম্বর এক সংবাদ সম্মেলনের মাধ্যমে আত্নপ্রকাশ করে। বাংলাদেশের শোষণমূলক পুঁজিবাদী আর্থ-সামাজিক ব্যবস্থার আমূল পরিবর্তন সাধন করে শোষণ-বৈষম্যহীন সমাজতান্ত্রিক বাংলাদেশ প্রতিষ্ঠা এই দলের উদ্দেশ্য। সাম্যবাদ এই দলের চূড়ান্ত লক্ষ্য।

২০১৩ সালে দলটিতে শিবদাস ঘোষকে আন্তর্জাতিক সাম্যবাদী আন্দোলনের অথরিটি হিসেবে স্বীকৃতি না দেয়ার কারণে কিছু নেতা দল থেকে বেরিয়ে এসে  বাংলাদেশের সমাজতান্ত্রিক দল (মার্কসবাদী) গঠন করেন।

## প্রথম কংগ্রেস
বাসদের প্রথম কংগ্রেস অনুষ্ঠিত হয় প্রতিষ্ঠার ৪২ বছর পরে ২০২২ খ্রিস্টাব্দের ৪ মার্চ। কংগ্রেসে বজলুর রশীদ ফিরোজ হন বাসদের কেন্দ্রীয় কমিটির সাধারণ সম্পাদক এবং সহ সাধারণ সম্পাদক হন রাজেকুজ্জামান রতন। এছাড়া কেন্দ্রীয় কমিটির অন্যান্য সদস্যরা হলেন আব্দুল কুদ্দুস, নিখিল দাস, জনার্দন দত্ত নান্টু, আব্দুর রাজ্জাক, অধ্যক্ষ ওয়াজেদ পারভেজ, রোশনারা রুশো, সাইফুল ইসলাম পল্টু, জুলফিকার আলী, নব কুমার কর্মকার, শফিউর রহমান শফি, প্রকৌশলী শম্পা বসু, এবং ডাঃ মণিশা চক্রবর্তী।

## বাসদের গণসংগঠনসমূহ
বাসদ সমাজের বিভিন্ন স্তরের মানুষের সাথে সম্পৃক্ত, তাদের কিছু গণসংগঠন হলো:
* সমাজতান্ত্রিক ছাত্র ফ্রন্ট (এসএসএফ)
* সমাজতান্ত্রিক শ্রমিক ফ্রন্ট (এসএলএফ)
* সমাজতান্ত্রিক মহিলা ফোরাম (এসডব্লিউএফ)
* সমাজতান্ত্রিক ক্ষেতমজুর ও কৃষক ফ্রন্ট (এসপিএফ)
* গার্মেন্টস শ্রমিক ফ্রন্ট (জিএফএফ)
* রি-রোলিং স্টীল মিল শ্রমিক ফ্রন্ট (আরআরএসএমএলএফ)
* প্রগতিশীল আইনজীবী ফোরাম (এসএলএফ)
* প্রগতিশীল শিক্ষক ফোরাম (এসটিএফ)
* প্রগতিশীল চিকিৎসক ফোরাম (পিডিএফ)
* প্রগতিশীল প্রকৌশলী ও স্থপতি ফোরাম (পিইএএফ)
* প্রগতিশীল কৃষিবিদ কেন্দ্র (পিএএফ)
* বাংলাদেশ চা শ্রমিক ফেডারেশন (বিটিডব্লিউএফ)
* শিশু কিশোর মেলা (এসকেমেলা)
* বিজ্ঞান আন্দোলন মঞ্চ (বিএএম)
* চারণ সাংস্কৃতিক কেন্দ্র (সিসিসি)

## বাসদ সংক্রান্ত পুস্তকসমূহ
বাসদ রাজনীতি বিষয়ে আলোচনা সমালোচনামূলক বেশ কিছু গ্রন্থ প্রকাশিত হয়েছে। সেগুলো হচ্ছে,
* আ. ও. ম. শফিকউল্লা এবং অন্যান্য; *জাসদ-বাসদের ভ্রান্ত, দোদুল্যমান ও বিভ্রান্তিকর রাজনীতি প্রসঙ্গে*, লক্ষ্মীপুর গ্রুপ; ঢাকা; ১৬ জুলাই, ১৯৮১; 
* জয়নাল আবেদীন, *[[শিবদাস ঘোষ]] জাসদ-বাসদ রাজনীতি ও ভাঙন প্রসঙ্গ*, খড়িমাটি প্রকাশন, চট্টগ্রাম, মে, ২০১৪, 

## আরও দেখুন
* আব্দুল্লাহ সরকার 
* বাংলাদেশ আওয়ামী লীগ 
* বাংলাদেশ জাতীয়তাবাদী দল (বিএনপি) 
* বাংলাদেশ কংগ্রেস

## তথ্যসূত্র

## বহিঃসংযোগ

বিষয়শ্রেণী:বাংলাদেশের রাজনৈতিক দল
বিষয়শ্রেণী:১৯৮০-এ প্রতিষ্ঠিত
বিষয়শ্রেণী:বাংলাদেশের সমাজতান্ত্রিক দল
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:বাংলাদেশের সাম্যবাদী দল
বিষয়শ্রেণী:মাওবাদী দল
বিষয়শ্রেণী:১৯৮০-এ প্রতিষ্ঠিত রাজনৈতিক দল
বাংলাদেশ ফ্রিডম পার্টি

**বাংলাদেশ ফ্রিডম পার্টি** বাংলাদেশের নিবন্ধিত একটি রাজনৈতিক দল। ১৯৭৫ সালের ১৫ই আগস্ট বঙ্গবন্ধু শেখ মুজিবুর রহমান ও তার পরিবার সামরিক বাহিনীর কিছু কর্মকর্তার হাতে হত্যার শিকার হন। হত্যাকারী কিছু কর্মকর্তা যেমন, ক্যাপ্টেন (পরবর্তীতে লে. কর্নেল) খন্দকার আব্দুর রশিদ, কর্নেল সৈয়দ ফারুক রহমান ও মেজর বজলুল হুদা পরবর্তীতে ১৯৮০-এর দশকে দলটি প্রতিষ্ঠা করেন।

## ইতিহাস
১৯৭৫ সালের ৩ নভেম্বর শেখ মুজিবুর রহমানের হত্যাকারী বিপ্লবীরা বিশেশ বিমানযোগে দেশ ত্যাগ করেন। তারা প্রথমে ইয়াঙ্গুন হয়ে ব্যাংকক যান। সেখান থেকে পাকিস্তান হয়ে লিবিয়ায় আশ্রয় নেন। লিবিয়া থেকে পরবর্তীতে বেশ কয়েকজন কে বাংলাদেশের বিভিন্ন মিশনে নিয়োগ দেওয়া হয়। তবে ১৯৭৫ থেকে ’৯০ সাল পর্যন্ত লিবিয়াকেই নিরাপদ আশ্রয়স্থল হিসেবে বেছে নিয়েছিলেন  শেখ মুজিবের হত্যাকারীরা।

লিবিয়ার নেতা মুয়াম্মার আল গাদ্দাফির পৃষ্ঠপোষকতায় লে. কর্নেল খন্দকার আবদুর রশিদ ও কর্নেল সৈয়দ ফারুক রহমান ঢাকার হোটেল শেরাটনে ১৯৮৭ সালের ৩ আগস্ট গড়ে তোলেন ফ্রিডম পার্টি। তবে শুরু থেকেই লিবিয়ায় তারা দুজনেই ভিআইপি অতিথির মর্যাদা পেতেন। খন্দকার আবদুর  রশিদ ত্রিপোলিতে কনস্ট্রাকশন কোম্পানি গড়ে তোলেন। সেই কোম্পানি গড়ে তোলার জন্য গাদ্দাফি তাকে অর্থ দিয়েছিলেন। আর সৈয়দ ফারুক রহমান লিবিয়ায় জনশক্তি রফতানি কোম্পানি খুলেছিলেন। সেই কোম্পানি বাংলাদেশ থেকে জনশক্তি নিতো লিবিয়ায়।

ফ্রিডম পার্টিও পরিচালিত হতো মুয়াম্মার আল গাদ্দাফির টাকায়। এছাড়া বংলাদেশ-লিবিয়া ফ্রেন্ডশিপ সোসাইটি গড়ে তোলেন সৈয়দ ফারুক রহমান ও খন্দকার আবদুর রশিদ। ঢাকায় ব্রাদার গাদ্দাফি কিন্ডারগার্টেন স্কুলও খোলা হয়েছিলো। আর গাদ্দাফির লেখা গ্রিন বুক বাংলায় অনুবাদ করে জনসাধারণের মাঝে ফ্রি বিতরণের ব্যবস্থাও করেন এ দুই বিপ্লবী।

বিপ্লবী সৈয়দ ফারুক রহমান ও খন্দকার আবদুর রশিদকে কেন্দ্র করে মুজিবের অন্যান্য হত্যাকারী বিপ্লবীরা লিবিয়ায় মিলিত হতেন। লিবিয়ার ত্রিপোলি ছাড়াও বেনগাজিতে মুজিবকে এ দুই বিপ্লবীর ব্যবসায়ীক অফিস ছিলো। সেখানেও অন্যান্য দেশ থেকে অন্যান্য বিপ্লবীরা নিরাপদে মিলিত হতেন।

## ১৯৯০-বর্তমান
১৯৯৭ সালের ইউএনএইচআরসির প্রতিবেদন অনুসারে দলটি বাংলাদেশের রাজনৈতিক অঙ্গনে তেমন প্রভাব ফেলতে পারেনি কিন্তু বর্তমানে বিভিন্ন সামাজিক যোগাযোগের ওয়েবসাইটে সক্রিয়।

বাংলাদেশ পুলিশের ২০০০ সালের প্রতিবেদন অনুসারে খন্দকার আব্দুর রশিদের কন্যা মেহনাজ রশিদ দলকে একত্রিত করার কাজ করছেন। তিনি ২০০১ ও ২০০৮ সালে কুমিল্লার চান্দিনা থেকে জাতীয় সংসদ নির্বাচনে ফ্রিডম পার্টির প্রার্থী হয়েছিলেন।

২০০৯ সালে আওয়ামী লীগ দলীয় সাংসদ শেখ ফজলে নূর তাপস এর উপর বোমা হামলার অভিযোগে মেজর ডালিমের ছোটভাই কামরুল হাসান স্বপনের সাথে মেহনাজ রশিদকে পুলিশ গ্রেফতার করে।

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:বাংলাদেশ ফ্রিডম পার্টি
খ্রি-উ-দুম-ব্ত্সান

**খ্রি-উ-দুম-ব্ত্সান** () বা **গ্লাং-দার-মা** () (রাজত্বকাল ৮৩৮ - ৮৪১) খ্রি-গ্ত্সুগ-ল্দে-ব্র্ত্সানের পরবর্তী এবং অন্তিম তিব্বত সম্রাট ছিলেন।

## রাজ্যাভিষেক

তিব্বতী প্রবাদানুসারে দুই বোন ধর্মাবলম্বী মন্ত্রী খ্রি-গ্ত্সুগ-ল্দে-ব্র্ত্সানকে হত্যা করে তাঁর বৌদ্ধ ধর্ম বিরোধী ভাই গ্লাং-দার-মাকে সিংহাসনে বসান। কিন্তু এই ঘটনার সত্যতা সম্বন্ধে দ্বিমত রয়েছে।

## বৌদ্ধ ধর্ম বিরোধিতা

গ্লাং-দার-মাকে বৌদ্ধ ধর্ম বিরোধী সম্রাট হিসেবে বর্ণনা করা হয়েছে। কথিত আছে, তিনি তিব্বত সাম্রাজ্যে বহু বৌদ্ধ ধর্মাবলম্বীদের হত্যা করেছিলেন। কিন্তু এই ঘটনার ঐতিহাসিকতা সম্বন্ধে দ্বিমত রয়েছে।

## মৃত্যু ও সাম্রাজ্যের পতন

পদ্মসম্ভবের পঁচিশজন শিষ্যের মধ্যে একজন ল্হা-লুং-দ্পাল-গ্যি-র্দো-র্জে বৌদ্ধ ধর্ম রক্ষার উদ্দেশ্যে গ্লাং-দার-মাকে হত্যা করেন।   গ্লাং-দার-মার মৃত্যুর পর দুই স্ত্রীর দুই পুত্র য়ুম-ব্র্তান এবং ওদ-স্রুং সাম্রাজ্যের অধিকারের জন্য লড়াই শুরু করলে তিব্বত সাম্রাজ্য ভেঙ্গে পড়ে। য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন।

## তথ্যসূত্র

বিষয়শ্রেণী:তিব্বতীয় সম্রাট
বিষয়শ্রেণী:বৌদ্ধ বিদ্বেষ
বিষয়শ্রেণী:৯ম শতাব্দীতে জন্ম
বিষয়শ্রেণী:৮৪০-এর দশকে মৃত্যু